1933
אירועים

ינואר
1 בינואר – הקמת קואופרטיב אגד
5 בינואר – בניית גשר שער הזהב בסן פרנסיסקו מתחילה
24 בינואר – נפתח המוזיאון היהודי בברלין
30 בינואר – אדולף היטלר מושבע לקנצלר גרמניה
30 בינואר – נוסדה תנועת עליית הנוער להעלאת ילדים יהודים ארצה
פברואר
1 בפברואר – הפרלמנט הגרמני מפוזר על ידי הנשיא הינדנבורג לבקשת הקנצלר החדש אדולף היטלר
2 בפברואר – אדולף היטלר מפזר את הפרלמנט הגרמני
9 בפברואר – באגודת הדיבייט של אוקספורד מתקבלת שבועת אוקספורד הקוראת להימנע מלחימה "למען המלך והמדינה"
15 בפברואר – נכשלה התנקשות בנשיא ארצות הברית פרנקלין דלאנו רוזוולט
17 בפברואר – המגזין ניוזוויק יוצא לאור לראשונה
27 בפברואר – שריפת הרייכסטאג בברלין
28 בפברואר – אדולף היטלר מכריז על "צו שרפת הרייכסטאג"
מרץ
2 במרץ – סרט הקולנוע "קינג קונג" יוצא לאקרנים
3 במרץ – צונאמי שנגרם בידי רעידת האדמה סנריקואוקי, פוגע בחוף המזרחי של צפון הונשו, והורג כ-3,535 בני אדם
4 במרץ – פרנסס פרקינס נהיית שרת העבודה, האישה הראשונה לשרת בקבינט האמריקאי
5 במרץ – בבחירות שנערכו בגרמניה חודשיים לאחר עליית היטלר לשלטון וימים ספורים לאחר שריפת הרייכסטאג, זוכה המפלגה הנאצית ל-44% מהקולות
12 במרץ – נאום הרדיו הראשון של נשיא ארצות הברית החדש פרנקלין דלאנו רוזוולט לעם האמריקאי. פותח את מסורת שיחות ליד האח ("Let us unite in banishing fear")
22 במרץ – נשיא ארצות הברית פרנקלין רוזוולט חותם על חוק המתיר מכירת בירה ויין, בכך באה לסיומה "תקופת היובש"
22 במרץ – הוקם מחנה הריכוז דכאו בגרמניה
23 במרץ – הרייכסטאג מעביר את חוק ההסמכה, הנותן לאדולף היטלר כוח דיקטטורי על החקיקה הגרמנית
אפריל
1 באפריל – גרמניה הנאצית – מוכרז יום החרם נגד בתי עסק בבעלות יהודים, במהלכו מנעו אנשי האס אה מאנשים להיכנס לבתי-עסק אלו, בזזו אותם והשמידו סחורה
1 באפריל – היינריך הימלר מתמנה למפקד המשטרה הגרמנית
7 באפריל – נחקק חוק לשיקום שירות המדינה המקצועי – החוק האנטי-יהודי הראשון בגרמניה הנאצית – הגבלת שיעור הסטודנטים היהודים במוסדות להשכלה גבוהה (נומרוס קלאוזוס) וסילוק היהודים משירות המדינה
26 באפריל – נוסד הגסטאפו, המשטרה החשאית של גרמניה הנאצית
מאי
2 במאי – עיתון בריטי מדווח על זוג מקומי שראה חיה מוזרה באגם לוך נס, התצפית המודרנית הראשונה של "המפלצת מלוך נס"
8 במאי – מהטמה גאנדי מתחיל צום של 21 יום במחאה על שלטון הדיכוי הבריטי בהודו
10 במאי – מתרחשת שריפת הספרים הפומבית בגרמניה הנאצית, שהונצחה במיצג ספרייה
18 במאי – פרנקלין דלאנו רוזוולט חותם על חוק רשות עמק טנסי, מן המפעלים הגדולים בניו דיל לחילוץ ארצות הברית מן השפל הגדול
יוני
6 ביוני – קולנוע הדרייב אין הראשון נפתח בקמדן, ניו ג'רזי
16 ביוני – רצח ארלוזורוב מתרחש בחוף תל אביב
16 ביוני – מושב כפר חיים שבעמק חפר עלה על הקרקע
יולי
14 ביולי – בגרמניה מוצאות מחוץ לחוק כל המפלגות חוץ מהמפלגה הנאצית
20 ביולי – 200 סוחרים יהודים בנירנברג נעצרים ומוצעדים ברחובות העיר
20 ביולי – חתימת קונקורדט הרייך: הסכם בין גרמניה הנאצית לכס הקדוש
22 ביולי – וילי פוסט הופך לאדם הראשון לטוס טיסת סולו מסביב לעולם, כשהוא טס 25,100 ק"מ ב-7 ימים, 18 שעות ו-45 דקות
אוגוסט
8 באוגוסט – צבא צרפת כובש את אנדורה, לבקשתו של הבישוף מאורז'יי, כדי להשליט סדר בנסיכות
ספטמבר
6 בספטמבר – בכורת "אופרה בגרוש" בהפקת תיאטרון "אוהל"
29 בספטמבר – הנפתו הראשונה של דגל עברי בעת החדשה. הניפו רב החובל הארצישראלי אריה גרבנוב על אונייתו, אוניית הצי העברי הראשונה "עמנואל"
אוקטובר
19 באוקטובר – גרמניה פורשת מחבר הלאומים
נובמבר
12 בנובמבר – מסתיים תהליך "ההאחדה" בגרמניה הנאצית. העם הגרמני נקרא לבחירות כאשר רק המפלגה הנאצית עמדה לבחירה
16 בנובמבר – ארצות הברית וברית המועצות מכוננות יחסים דיפלומטיים רשמיים ביניהן
17 בנובמבר – יוצא לאקרנים סרט הקולנוע מרק ברווז
דצמבר
5 בדצמבר – עם קבלת התיקון ה-21 לחוקתה מסתיימת תקופת היובש בארצות הברית